Diari Oficial de la Generalitat Valenciana


Sumari del DOGV 5798, del 03-07-2008 (2008/8142)

RESOLUCIÓ de 26 de juny de 2008, del director general del Servici Valencià d'Ocupació i Formació (SERVEF), per la qual es convoquen un màxim de 16 beques per a postgraduats/es per a la realització de pràctiques professionals en les distintes unitats administratives del SERVEF.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5798

Data del DOGV
:   03-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8142


Data del document
:   26-06-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ciència administrativa
    * professió de la informàtica
    * ajuda pública
    * assignació per estudis
    * professió jurídica
    * mètode pedagògic
    * suport econòmic
    * ciència política
    * psicologia

RESOLUCIÓ de 26 de juny de 2008, del director general del Servici Valencià d'Ocupació i Formació (SERVEF), per la qual es convoquen un màxim de 16 beques per a postgraduats/es per a la realització de pràctiques professionals en les distintes unitats administratives del SERVEF. [2008/8142]
El SERVEF, des de la seua creació com a organisme autònom adscrit a la Conselleria d'Economia, Hisenda i Ocupació, mitjançant una Llei 3/2000, de 17 d'abril, ha contribuït, d'alguna manera, a facilitar l'accés del món universitari al coneixement de l'administració autonòmica que els permeta una ampliació dels seus coneixements i els proporcione una visió pràctica de la gestió administrativa desenvolupada en els àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua, per mitjà de la convocatòria anual de beques per a la formació de postgraduats/es que hagen finalitzat els seus estudis recentment.
D'acord amb el que establix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
Primer
Convocar concurs públic per a la concessió d'un màxim de 16 beques per a la realització de pràctiques professionals en les unitats administratives del Servici Valencià d'Ocupació i Formació que s'indiquen en la base segona de l'annex I.
La convocatòria es regirà pel que disposa esta resolució, pel Decret 108/1992, de 6 de juliol, del Govern Valencià, pel qual es regula la concessió de beques, si no s'oposa als preceptes bàsics de la Llei General de Subvencions i el seu Reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions i els preceptes de desplegament reglamentari d'estes arreplegades en el Reial Decret 887/2006, de 21 de juliol; per les prescripcions contingudes en l'articulat del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991 que, aplicant-se a esta matèria, no estiguen en contradicció amb aquelles, i en allò no previst per este, pels preceptes que no tinguen caràcter bàsic de la Llei 38/2003, General de Subvencions i el seu reglament de desplegament.
Segon
Aprovar les bases per les quals es regirà la seua concessió que es contenen com a annex I a esta resolució, així com el model de sol·licitud, el model de declaració responsable i el full d'autobaremació que s'inserixen com a annexos II, III i IV, respectivament.
Tercer
Les beques, l'import global màxim de les quals serà de 64.000 €, seran finançades a càrrec de la línia de subvenció T3046, Beques de formació, del capítol IV, subprograma pressupostari 322.59, «Administració i coordinació general», del pressupost de despeses del SERVEF per a l'exercici 2008, o el seu equivalent en els pressupostos del SERVEF per a l'exercici 2009 per al supòsit de pròrroga, quan es donen les circumstàncies previstes en la base sexta de l'annex I.
Quart
La secretària general del SERVEF, en virtut del que disposa la Resolució del director general del SERVEF de 3 de març de 2008, sobre delegació de competències en matèria de personal, gestió financera i pressupostària, contractació administrativa i gestió de subvencions, resoldrà la concessió d'estes beques i totes les resolucions que
siguen necessàries per al desenvolupament i l'execució de la present disposició.
Quint
Publicar esta resolució en el Diari Oficial de la Comunitat Valenciana, tot advertint que esgota la via administrativa, i que contra esta, les persones interessades podran interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb el que disposen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercitar qualsevol altre recurs que es considere oportú.
València, 26 de juny de 2008.- El secretari autonòmic d'Ocupació i director general del Servici Valencià d'Ocupació i Formació: Luis Lobón Martín.
ANNEX I
Bases de la convocatòria per a la concessió d'un màxim de 16 beques per a postgraduats/es per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
Primera. Objecte de la convocatòria
La present convocatòria té com a objecte la concessió, d'acord amb els principis de publicitat i concurrència competitiva, de 16 beques per a la realització de pràctiques professionals en distintes unitats administratives del SERVEF, amb la següent distribució territorial:
- Alacant: 2 beca.
- Castelló: 2 beques.
- València: 12 beques.
Segona. -Modalitats, titulacions admeses, nombre de beques i destinacions
Tercera. Àmbit territorial de les pràctiques formatives
1. Les persones sol·licitants hauran d'expressar en el model de sol·licitud la província o províncies per les quals opten, de manera que el procés de selecció i d'adjudicació de la destinació anirà vinculat a les unitats administratives assenyalades en la base segona, de la província o províncies triades.
2. De la mateixa manera, l'àmbit territorial de la borsa de reserva prevista en la base catorzena, tindrà caràcter provincial, d'acord amb l'opció o opcions expressades en la sol·licitud.
Quarta. Requisits dels sol·licitants
1. Podran optar a l'obtenció d'una beca els que reunisquen els requisits següents:
a) Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) Residir a la Comunitat Valenciana.
d) Haver obtingut alguna de les titulacions admeses per a cada modalitat de les consignades en la base segon l'any 2002 o posteriors o, si no n'hi ha, haver superat totes les matèries exigides per a la seua obtenció amb la mateixa limitació temporal.
Quedaran excloses les persones aspirants la titulació de les quals no estiga recollida entre les relacionades en la base anterior o aquelles obtingudes amb anterioritat a l'any 2002.
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
Les persones discapacitades en què no concórrega este impediment podran al·legar la seua condició de discapacitat a fi de dirimir els empats, segons es recull en la base dotzena.
f) No trobar-se sotmés en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03).
g) Estar al corrent de les obligacions fiscals i amb la Seguretat Social i no mantindre relació laboral fixa.
h) No ser beneficiari/a de cap beca d'igual o semblant activitat.
i) Complir amb les bases de la convocatòria i la resta de normes que siguen d'aplicació.
2. El compliment temporal dels requisits s'entendrà referit a la data de finalització del termini de presentació de sol·licituds, excepte els acollits en les lletres g) i h), el compliment de les quals es referix a la data de concessió de la beca, si és el cas.
Quinta. Mèrits computables
1. Per a la seua valoració, es consideraran com a mèrits els següents:
a) Expedient acadèmic.
b) Coneixement del valencià.
c) Coneixement d'idiomes comunitaris.
2. El compliment temporal d'estos mèrits s'entendrà referit a la data de finalització del termini de presentació de sol·licituds.
Sexta. Duració
El període de gaudi de la beca comprendrà des del començament que s'indique expressament en la resolució de concessió que, en tot cas, no serà anterior a l'1 de setembre de 2008, fins al 31 de desembre de 2008. No obstant això, este període podrà ser prorrogat automàticament a l'exercici 2009 per un període que, en conjunt, no superarà l'any, i sempre que hi haja crèdit adequat i suficient en este últim exercici.
Sèptima. Dotació i pagament de les beques
1. Cada beca estarà dotada amb 1.000 € bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
2. Este import s'abonarà mensualment, prèvia certificació del responsable de la unitat administrativa on el/la becari/a realitze la pràctica, a càrrec del crèdit indicat en el resolc tercer d'esta resolució.
Octava. Termini i forma de presentació de les sol·licituds
1. Les persones que desitgen concórrer a les beques hauran de presentar una sol·licitud degudament omplida conforme al model que figura com a annex II, en el termini màxim de 15 dies hàbils comptats des de l'endemà a la publicació en el Diari Oficial de la Comunitat Valenciana de la present resolució de convocatòria.
2. A l'efecte de còmput del termini indicat en l'apartat anterior, caldrà ajustar-se a allò que s'ha disposat, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
3. Les sol·licituds, dirigides a la Secretaria General del SERVEF, es presentaran preferentment, en el Registre General del Servici Valencià d'Ocupació i Formació, siti en l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
Novena. Acreditació dels requisits i dels mèrits
1. A fi d'acreditar el compliment dels requisits establits en la base quarta, a la sol·licitud s'adjuntarà la documentació següent:
· DNI, passaport o document equivalent que acredite la nacionalitat.
· Certificat actualitzat acreditatiu d'estar empadronat en qualsevol municipi de la Comunitat Valenciana.
· Títol acadèmic de la llicenciatura o enginyeria corresponent obtingut l'any 2002 o posteriors o, si no n'hi ha, resguard d'haver efectuat el depòsit de les taxes per a la seua expedició en este mateix període.
· Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
· Certificació acreditativa, si és el cas, de la condició de discapacitat expedida per l'òrgan competent per a la valoració i reconeixement de la Conselleria de Benestar Social.
· Declaració expressa responsable, el model del qual figura com a annex III, referida a les circumstàncies personals indicades en les lletres f) i i) de la base quarta, així com manifestació sobre la concurrència de les circumstàncies expressades en les lletres g) i h) de la mateixa base.
2. De la mateixa manera, les persones sol·licitants hauran d'acompanyar el full d'autobaremació segons model que s'arreplega com a annex IV.
A més, per a la verificació de les dades que es consignen, s'acompanyarà tota aquella documentació acreditativa relacionada amb els mèrits indicats en la base quinta que siguen susceptibles de valoració d'acord amb la base onzena, entre les que haurà de ser inclosa, almenys, la següent:
· Currículum, on es faran constar les dades personals i de contacte, acadèmics, coneixement d'idiomes i dades professionals.
· Certificat oficial de qualificacions emés pel centre universitari on haja cursat els estudis, en què conste la nota mitjana ponderada obtinguda durant la carrera la qual, d'acord amb el que establixen els reials decrets 1044/2003 (BOE núm. 218) i 1125/2003 (BOE núm. 224), estarà expressada en escala numèrica de 0 a 10, amb expressió de dos decimals.
3. Dels mèrits al·legats en el currículum o en el full d'autobaremació, només es valoraran els acreditats documentalment.
4. Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.
Desena. Causes d'exclusió
1. Una vegada conclòs el termini de presentació de les sol·licituds, i prèviament a la seua valoració, es verificarà el compliment dels requisits exigits.
2. Constituirà causa d'exclusió del concurs l'incompliment dels requisits assenyalats en la base quarta.
3. No obstant això, si la sol·licitud no reunira els requisits exigits o no s'adjuntaren els documents assenyalats en la base novena, es requerirà a les persones interessades perquè esmenen la falta o acompanyen els documents preceptius en el termini de 10 dies hàbils comptats a partir de la seua notificació, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La llista provisional d'admesos i exclosos es donarà a conéixer en la pàgina web del SERVEF (http://www.servef.com), en el servici d'informació del SERVEF, siti en la planta baixa dels servicis centrals (av. Navarro Reverter, 2 de València), en el tauler d'anuncis ubicat en el mateix lloc, en el telèfon gratuït d'informació 153 618 148, i en els taulers d'anuncis de les tres direccions territorials d'Ocupació.
Onzena. Valoració dels mèrits
· Expedient acadèmic: màxim de 10 punts.
La puntuació assignada coincidirà amb la nota mitjana ponderada indicada en l'expedient acadèmic.
· Coneixement del valencià: màxim de 2 punts.
Només es valoraran els certificats expedits o homologats per la Junta Qualificadora de Coneixements de Valencià d'acord amb la següent escala, i es puntuarà exclusivament el grau més alt obtingut:
Grau Superior: 2 punts
Grau Mitjà: 1 punt
Grau Elemental: 0,5 punts
· Coneixement d'idiomes comunitaris: màxim de 3 punts.
Per a cada idioma comunitari es puntuarà a raó de 0,5 punts per curs complet, o la seua equivalència si es tracta de cicles, corresponent als títols expedits per les Escoles Oficials d'Idiomes radicades en el territori espanyol, o pels títols universitaris en Filologia.
Dotzena. Comissió avaluadora
1. Per a la valoració dels mèrits acreditats es constituirà una comissió avaluadora formada pels membres següents:
· President/a: secretària general del SERVEF o funcionari/a en qui delegue.
· Vocals:
Un/a representant de la Direcció General de Formació i Qualificació Professional.
Un/a representant de la Direcció General d'Ocupació i Inserció Laboral.
· Secretari/a: actuarà com a secretari/a un/a tècnic/a de la Secretaria General, qui assistirà a les sessions que duga a terme la Comissió amb veu però sense vot.
2. Els membres de la Comissió podran ser assessorats pel personal tècnic o professional que considere necessari, els que podran assistir amb veu però sense vot.
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
4. A la vista dels documents efectivament acreditatius, la Comissió Avaluadora verificarà els mèrits consignats en el full d'autobaremació, i elaborarà, per a cada província, una llista ordenada segons la puntuació obtinguda.
5. A fi d'aplicar els principis generals recollits en la Llei 11/2003, de 10 d'abril, sobre l'Estatut de les Persones amb Discapacitat, els supòsits d'empat es resoldran en favor de les persones discapacitades que acrediten el reconeixement d'esta condició segons s'establix en l'article 2 de la llei esmentada.
6. La resta de supòsits d'empat es resoldran en favor de l'aspirant que presente millor expedient acadèmic d'acord amb la valoració establida en la base onzena.
Tretzena. Prova teoricopràctica
1. La Comissió Avaluadora, atenent al nombre de sol·licituds admeses i a les puntuacions obtingudes per a cada modalitat, convocarà per a la realització d'una prova teòrica i/o pràctica al nombre d'aspirants en cada modalitat de beca i territori d'opció que esta mateixa determine entre aquells que hagen obtingut major puntuació en la fase prèvia.
2. La convocatòria a la realització d'esta prova s'efectuarà en crida única a través dels mitjans assenyalats en la base desena, punt 4.
3. El contingut de la prova versarà sobre matèries de l'àmbit competencial del SERVEF i de l'administració pública en relació amb la modalitat per la qual s'opta a la beca, i consistirà a resoldre cinc preguntes o ítems.
4. Cada resposta podrà valorar-se fins a 1 punt, de manera que podran obtindre's fins a un màxim de 5 punts en el conjunt de la prova.
Catorzena. Concessió
1. Una vegada finalitzat el procés de selecció, i a la vista de les relacions ordenades de cada província, segons la puntuació i opció territorial de les persones aspirants, la Comissió Avaluadora elevarà a la secretària general del SERVEF, per a la seua resolució, una proposta de concessió de beques que contindrà tants beneficiaris com a nombre de beques hi haja per a cada modalitat, i assignarà, al mateix temps, la província i la unitat administrativa a què seran destinats els aspirants, destinació que serà vinculant per a les persones becades.
2. La secretària general, per delegació, dictarà en el termini de tres mesos comptats a partir de la publicació de la present convocatòria, la resolució en què s'adjudiquen les 16 beques i es constituïsquen tres borses de reserva territorial per províncies, per al cas que es produïsca alguna renúncia o abandó, en què no figuraran els/s aspirants que siguen adjudicataris/es d'una beca.
En la mateixa resolució s'establirà l'inici del període de gaudi de la beca.
3. Igualment, en el termini de tres mesos, conforme amb el que establix l'article 4.3 del Decret 108/1992, de 6 de juliol, del Consell, i amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, esta resolució serà publicada en el Diari Oficial de la Comunitat Valenciana, acte que tindrà els efectes de notificació a les persones interessades, a més dels mitjans de difusió ja mencionats en la base desena, punt 4.
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, si no es notificada la resolució que adjudica les beques dins del termini anteriorment establit, s'entendran desestimades les sol·licituds presentades.
Quinzena. Obligacions de les persones becades
Durant el període de gaudi, la persona becada està obligada a realitzar les activitats en què consistisquen les pràctiques professionals d'acord amb les instruccions sobre condicions d'exercici que dicte la secretària general del SERVEF i amb les directrius que establisquen els respectius caps o caps de servici.
Setzena. Incompatibilitat, incidències i tutoria
1. La condició de becari/a no implicarà cap vinculació laboral o administrativa amb el Servici Valencià d'Ocupació i Formació, i tant la seua concessió com el seu aprofitament seran incompatibles amb el gaudi d'altres beques que pogueren concedir-se per a esta o semblant activitat.
2. La secretària general resoldrà les incidències que es produïsquen durant el període de gaudi de les beques a proposta del cap o la cap del servici corresponent, i podrà deixar sense efecte estes, amb audiència prèvia de la persona interessada, en els supòsits d'incompliment de les obligacions, de no realitzar l'activitat que va motivar la concessió o de deixar de reunir els requisits exigits en esta convocatòria.
3. Les condicions d'exercici de les activitats que han de realitzar els adjudicataris se subjectaran a les instruccions dictades a este efecte per la secretària general del SERVEF.
4. Els/es caps dels servicis de les unitats administratives a què s'adscriguen els/s adjudicataris s'exerciran de tutors de les pràctiques professionals i vetlaran pel compliment de les condicions de l'exercici de les beques.